Singapura laksana liputan 5G
SINGAPURA: Dengan
pemberian dua lesen 5G, Singapura berada di landasan untuk mencapai liputan 5G
di seluruh republik itu secara kendirinya, menjelang 2025, kata Menteri
Komunikasi dan Maklumat Singapura, S Iswaran. Terdahulu, Pihak
Berkuasa Pembangunan Media Infocomm Singapura mengumumkan Singtel Mobile
Singapore Pte Ltd dan Konsortium Usaha Sama yang ditubuhkan oleh StarHub Mobile
Pte Ltd dan M1 Ltd sebagai pemenang anugerah 5G Call for Proposal (CFP). Bercakap secara media
maya di sini, Iswaran berkata, republik itu juga berada di landasan untuk
meraih liputan sebanyak 50 peratus dalam masa dua tahun, atau “dalam kata
lain, menjelang 2022. “Oleh itu,
Singapura akan menjadi antara kumpulan negara terawal yang menawarkan keupayaan
dan perkhidmatan 5G sepenuhnya,” katanya. Iswaran berkata,
kelulusan itu adalah penting dalam usaha berterusan republik itu membangunkan
infrastruktur yang bersedia untuk masa depan bagi ekonomi digital,
“walaupun kami membangunkan apa yang kami sudah ada hari ini.” –Bernama
 
See author's posts
